พอดีหยุดกินยาคุมกลางเเผง หลังจากนั้น5วันมีตกขาวสีน้ำตาลนิดเดียว วันต่อมามีเลือดสีน้ำตาลตอนสายพอเย็นๆเลือดเป็นสีดำเยอะพอได้ค่ะ พอวันที่2เป็นสีแดงเข้มแล้ววันที่3ก็หายขาดเลยค่ะ หลังจากนั้นก็ปวดท้องน้อยสลับซ้ายขวาปวดจี๊ดถึงต้นขา พอวันต่อมาก็ปวดไปถึงสะโพกถึงหลัง ปวดมา3วัน อีก 4 วันถึงกำหนดเป็นประจำเดือน แต่เนื่องด้วยหยุดกินยาคุมกลางแผงจึงทำให้เป็นประจำเดือนก่อน แล้วอีก 4 วันจะเป็นประจำเดือนอีกป่าวค่ะ แล้วที่ปวดท้องจะเป็นไรหือป่าวค่ะ
สวัสดีค่ะ จากที่เล่ามา อาจเป็นลักษณะเลือดที่ออกกระปริดกระปรอยจากการหยุดการรับประทานยาคุมกำเนิดกลางแผงได้ค่ะ เพราะฮอร์โมนเพสหญิงไม่สมดุลส่วนสีประจำเดือนที่ดำ เป็นลักษณะของเลือดเก่าที่คงค้างในมดลูกไม่ได้ถือว่าเป็นปัจจัยเสี่ยงต่อโรคอะไรที่ชัดเจนนะคะอาการปวดท้อง น่าจะเป็นลักษณะปวดประจำเดือนนะคะแนะนำ ว่าให้รอดูอาการก่อนได้ค่ะ หากปวดท้องมาก สามารถรับประทานยาแก้ปวดพาราเซตามอลบรรเทาอาการแต่หากอาการแย่ลง แนะนำไปพบแพทย์เพื่อตรวจวินิจฉัยโรคอีกทีนะคะ